

**Қазақстан азаптаудың алдын алу үшін тиімді шараларды күшейтуі керек, деп БҰҰ-ның азаптаудың алдын алу бойынша органы хабарлайды**

ЖЕНЕВА (6 сәуір, 2023 ж.) Қазақстан тұтқындарды азаптау мен оларға қатыгездік танытудан қорғау үшін әрі қарай қадамдар жасауы керек және оның ұлттық алдын алу тетігінің осыған байланысты тиімді және шешуші рөл атқаруын қамтамасыз ету қажет, дейді БҰҰ-ның Азаптаудың алдын алу бойынша кіші комитетінің (Кіші комитет) сарапшылары, елге екінші сапарын аяқтағаннан кейін.

26 наурыз бен 1 сәуір аралығында өткен соңғы миссиясы барысында Кіші комитет делегациясы түрмелерде, тергеу изоляторларында және уақытша ұстау изоляторларында, сондай-ақ полиция бөлімшелері мен қамауда ұстау орындарда болды.

«Азаптаулардың алдын алу – барлық тараптардың табандылығы мен ынтымақтастығын талап ететін үздіксіз үдеріс. Біздің екінші сапарымыз, Кіші комитет Қазақстанның тұрақты азаптаудың алдын алу жөніндегі шараларды жетілдіру мақсатындағы бастамаларына көмектесуге бекінгенін көрсетті», - деді делегация басшысы Якуб Чепек. «Біз Қазақстанды, бас бостандығынан айырылған адамдарды азаптаудан және басқа да қатыгез, адамгершілікке жатпайтын немесе ар-намысты қорлайтын қарым-қатынас пен әрекеттерден қорғауға бағытталған талпыныстар аясында, оларды оңалту мен реинтеграциялауға баса назар аударуға шақырдық».

Кіші комитет делегациясы қамауға алынған немесе бас бостандығынан айырылған адамдармен және құқық қорғау органдарының қызметкерлерімен жеке және құпия сұхбаттар жүргізді. Делегация мүшелері сондай-ақ Қазақстан Республикасының Адам құқықтары жөніндегі уәкілімен, мемлекеттік қызметкерлермен, азаматтық қоғам және БҰҰ құрылымдарының өкілдерімен кездесті.

Азаптауды қадағалау жөніндегі елдің тәуелсіз органы, Қазақстан ұлттық алдын алу тетігінің (ҰАТ) жұмысын қолдау мақсатында, Кіші комитет делегациясы бірқатар талқылауларды жүргізіп, қамауда ұстау орындарына бірге ілесіп барды.

«Біз Үкіметті азаптау мен қатыгездікпен күресте маңызды қызмет атқаратын ҰАТ превентивтік мандатын қамтамасыз ету және нығайту бойынша одан әрі шаралар қабылдауға шақырдық», - деді Чепек мырза, «сонымен қатар, біз алдыңғы сапарымызда берген ұсынымдар маңыздылығы туралы ескертеміз» - деп қоса кетті.

Кіші комитет Қазақстан Үкіметіне бас бостандығынан айырылған адамдарды азаптау мен қатыгездіктің алдын алу бойынша өзінің ескертулері мен ұсынымдары бар құпия баяндаманы ұсынады. Барлық басқа мемлекеттер жағдайындағыдай, Кіші комитет Қазақстанды осы есепті жария етуге шақырады, қатысушы мемлекет Кіші комитетінің 2016 жылғы сапарынан кейін осылай жасаған.

Кіші комитет делегациясының құрамында делегация басшысы Якуб Чепек (Польша), Ника Кварацхелия (Грузия), Зденка Перович (Черногория) және Аника Томшич (Хорватия) болды.

СОҢЫ

***Миссия туралы қосымша ақпарат алу үшін мына электронды пошта арқылы хабарласыңыз:***
*Армен Аветисян:* *armen.avetisyan@un.org*

***Женевадағы БАҚ туралы ақпарат алу үшін мына электронды пошта арқылы хабарласыңыз:***
*Вивиан Квок*:*vivian.kwok@un.org**, немесе*

*Біріккен Ұлттар Ұйымының Адам құқықтары жөніндегі басқармасының БАҚ-пен байланыс бөлімі электронды пошта арқылы:* ***ohchr-media@un.org.***

***Анықтамалық ақпарат:***

*Азаптаудың алдын алу жөніндегі кіші комитет қатысушы мемлекеттердің Азаптауға қарсы конвенцияның Факультативтік хаттамасын бұзбауын қадағалайды, осы күнге дейін оны 92 ел ратификациялаған. Кіші комитет құрамына 25 мүше кіреді, әлемнің әр жерінен шыққан адам құқықтары жөніндегі тәуелсіз сарапшылар, олар қатысушы мемлекеттердің өкілдері ретінде емес, жеке тұлға ретінде қызмет етеді. Кіші комитеттің Азаптауға қарсы конвенцияның Факультативтік хаттамасын ратификациялаған мемлекеттерге сапар шегуге құзыры бар, оның барысында ол адамдар бас бостандығынан айырылуы мүмкін кез келген орынға бара алады және бұл мемлекеттерге азаптау мен қатыгездіктің алдын алуға көмектесе алады. Кіші комитет мемлекеттерге өз ескертулері мен ұсыныстарын құпия есептер арқылы жеткізеді, ол елдерді осы есептерді жария етуге шақырады.*

***Келісімдік органдар жүйесі және Азаптаудың алдын алу жөніндегі кіші комитет туралы біздің бейнероликтерден көбірек біліңіз***

***.***

***Әлеуметтік желілерде БҰҰ-ның келісімдік органдарына жазылыңыз!***

***Бізді Твиттерде @UNTreatyBodies******деп табасыз***